
	讚讬拽讜诇讗 专讘讛. 住诇 讙讚讜诇: 讞驻讬讬讛 讘讻讜驻专讗. 讟讞 讗讜转讜 讘讝驻转 讻讚讬 砖诇讗 讬爪讗讜 讛讞讟讬诐 诪转讜讱 谞拽讘讬 讛住诇: 讜住讞驻讬讛 注诇 专讬砖讬讛. 讛驻讻讛 注诇 专讗砖讛: 诇讬讻讬诇 诇讬 诪专. 讬诪讚讜讚: 讞讟讬诐 讚专砖讬谞讗. 砖讛诇讜讬转讬讱 讜诇讘讚讬讞讜转讗 拽讗诪专: 讘专拽讜讚讗 讚讗讘讜讱. 砖讬专拽讚 讗讘讬讱 诇驻谞讬 讻砖讗砖转讛: 讜讘拽讬专拽谞讬 讚讗诪讱. 砖转讛讗 讗诪讱 诪拽专拽专转 讜诪讝诪专转: 诪讗讬 转讜注讘讛. 讚讻转讬讘 讙讘讬 诪砖讻讘 讝讻讜专: 谞讟诇讗. 讻诇讬 拽讟谉: 转讜注讛 讗转讛 讘讛. 砖诪谞讬讞 诪砖讻讘讬 讗砖讛 讜讛讜诇讱 讗爪诇 讝讻专: 诪讗讬 转讘诇. 讚讻转讬讘 讙讘讬 讗砖讛 讛谞专讘注转 诇讘讛诪讛: 转讘诇讬谉 讬砖 讘讛. 讘转诪讬讛: 诪讗讬 砖谞讬讗 讛讚讗 讘讬讗讛 诪讻讜诇讛讜 讘讬讗讜转. 讻诇讜诪专 讛讬讗讱 诪谞讞转 讘谉 诪讬谞讛 诇讬诇讱 讗爪诇 讛讘讛诪讛: 讝讜 诪讛 讛讬讗. 诇砖讜谉 住驻拽 砖讗讬谉 讬讚讜注 诪诪讬 讛讬讗 诪转注讘专转: 转住驻讜专转讗 讬讞讬讚转讗. 转住驻讜专转 谞讗讛: 讘爪讚 注拽专讜 砖诇 讝讛. 诪爪诪爪诐 讛讬讛 砖诇讗 讬注诇讛 讗讞讚 诪谉 讛砖注专讜转 注诇 讞讘讬专讜: 拽专拽讜讝讗讬. 注诇 砖诐 诪拽讜诪谉: 讚诇注转 讗专诪讬转 讛讬讗 讚诇注转 讛诪爪专讬转. 讻诇讜诪专 讝讜 讛讬讗 讚诇注转 讛诪爪专讬转: 讜讛讬讗 讻诇讗讬诐 注诐 讛专诪讜爪讛. 讗诇诪讗 诇讗讜 讟诪讜谞讛 讘专诪抓 拽讗诪专 讗诇讗 诪讬谉 讚诇注转 讛讬讗 砖谞拽专讗转 专诪讜爪讛: 诪转谞讬' 讛谞讜讚专 诪诪注砖讛 拽讚专讛 讗讬谞讜 讗住讜专 讗诇讗 讘诪注砖讛 专转讞转讗 诪驻专砖 讘讬专讜砖诇诪讬 讗讬讝讛讜 诪注砖讛 专转讞转讗 讻讙讜谉 讞讬诇拽讗 讟专讙讬谉 讜讟住谞讬 住诇转 讜讗讜专讝 讝专讬讚 讜注专住谉 讜讛讬讬谞讜 讚拽讗诪专 讗讬谞讜 讗住讜专 讗诇讗 诪诪注砖讛 专转讞转讗 讜谞拽专讗转 专转讞转讗 注诇 砖诐 砖爪专讬讱 诇讛专转讬讞 讜诇讘砖诇 讛专讘讛: 讙诪' 砖讻讘专 讬专讚 诇拽讚专讛 拽讜讚诐 砖讬专讚 诇讗讬诇驻住. 讻讱 讛讬讛 讚专讻谉 讘诪注砖讛 讗讬诇驻住 砖讛讬讜 诪专转讬讞讬谉 讗讜转讜 讘拽讚专讛 专转讬讞讛 拽诇讛: 诪谉 讛讬讜专讚 诇讗讬诇驻住 诪讜转专 讘讬讜专讚 诇拽讚专讛. 拽诪''诇 讚诇讗 转讬诪讗 讻诇 砖讛专转讬讞讜 讗讜转讜 专转讬讞讛 拽诇讛 讻诪讜 砖讬专讚 诇讗讬诇驻住 讬讜专讚 诇讗讬诇驻住 诪讬拽专讬 诪驻谞讬 砖讛讜讗 诪讜讻谉 诇讻讱 讗注''驻 砖注讚讬讬谉 诇讗 讬专讚 拽诪''诇 讚诇讗 讻讱 谞专讗讛 讘注讬谞讬: 诪谉 讛谞注砖讛 讘拽讚专讛 诪讜转专 讘谞注砖讛 讘讗讬诇驻住. 诪砖讜诐 讚谞注砖讛 讙诪专 注砖讬讛 诪砖诪注 讜诪砖讜诐 讛讻讬 诪讜转专 讘谞注砖讛 讘讗讬诇驻住 讗祝 注诇 驻讬 砖讻讘专 讬专讚 诇拽讚专讛 诪砖讜诐 讚诪''诪 讙诪专 注砖讬讬转讜 诇讗 讛讬讛 讘拽讚专讛: 诪谉 讛谞注砖讛 讘讗讬诇驻住 诪讜转专 讘谞注砖讛 讘拽讚专讛. 讻诇讜诪专 讗祝 注诇 驻讬 砖讗讞专 诪讻谉 讛讜专讬讚讜 讘讗讬诇驻住 砖专讬 讻讬讜谉 讚讙诪专 注砖讬讬转讜 讘拽讚专讛 讛讬讛 讻讱 谞专讗讛 讘注讬谞讬: 讛谞讜讚专 诪谉 讛讬讜专讚 诇转谞讜专 讗讬谞讜 讗住讜专 讗诇讗 讘驻转. 讚住转诐 讬讜专讚 诇转谞讜专 诪砖诪注 驻转 讜讗诐 讗诪专 讻诇 诪注砖讛 转谞讜专 注诇讬 讗住讜专 讘讻诇 讛谞注砖讛 讘转谞讜专:





专诪讘"谉

讛谞讜讚专 诪诪注砖讛 拽讚专讛 讗讬谞讜 讗住讜专 讗诇讗 诪诪注砖讛 专转讞转讗 讗诪专 拽讜谞诐 讛讬讜专讚 诇拽讚专讛 砖讗谞讬 讟讜注诐 讗住讜专 讘讻诇 讛诪转讘砖诇讬谉 讘拽讚专讛:



讬专讜砖诇诪讬* 讗讬讝讛讜 诪注砖讛 专转讞转讗 讻讙讜谉 讞讬诇拽讗 讜讟专讙讬住 讜讟住谞讬 讜住诇转 讜讗讜专讝 讝专讬讚 讜注专住谉: 转谞讬讗 讛谞讜讚专 诪谉 讛讬讜专讚 诇拽讚专讛 讗住讜专 讘讬讜专讚 诇讗诇驻住 砖讻讘专 讬专讚 诇拽讚专讛 拽讜讚诐 砖讬专讚 诇讗诇驻住 诪谉 讛讬讜专讚 诇讗诇驻住 诪讜转专 讘讬讜专讚 诇拽讚专讛 诪谉 讛谞注砖讛 讘拽讚专讛 诪讜转专 诪谉 讛谞注砖讛 讘讗诇驻住 诪谉 讛谞注砖讛 讘讗诇驻住 诪讜转专 讘谞注砖讛 讘拽讚专讛 讛谞讜讚专 诪谉 讛讬讜专讚 诇转谞讜专 讗讬谞讜 讗住讜专 讗诇讗 讻驻转 讜讗诐 讗诪专 讻诇 诪注砖讛 转谞讜专 注诇讬 讗住讜专 讘讻诇 讛谞注砖讬谉 讘转谞讜专:





专讬讟讘"讗

诪转谞讬' 讛谞讜讚专 诪诪注砖讛 拽讚专讛 讗讬谞讜 讗住讜专 讗诇讗 诪诪注砖讛 专转讞转讗. 讻讙讜谉 讞讬诇拽讗 讜讟专讙讬住 讜讟讬住谞讬 住诇转 讜讗专讝 讝专讬讚 讜注专住谉. 驻讬' 讻讜诇诐 诪讬谞讬 讚讬讬住讗 讜诪讬谞讬 拽诪讞讬诐 砖谞讗讻诇讬谉 诇注爪诪谉 讘诇讗 驻转:



讗诪专 拽讜谞诐 讛讬讜专讚 诇拽讚专讛 注诇讬 砖讗谞讬 讟讜注诐 讗住讜专 讘讻诇 诪讬谞讬 讛诪转讘砖诇讬诐 讘拽讚专讛. 讜讗驻讬诇讜 讘讗讜转谉 砖讛谉 诇讬驻转谉 诇驻转 讜讚讜拽讗 讚拽讗诪专 讬讜专讚 诇拽讚专讛 讛讗 诇讗讜 讛讻讬 讗注"讙 讚讗诪专 诪注砖讛 拽讚专讛 砖讗谞讬 讟讜注诐 讗讬谞讜 讗住讜专 讗诇讗 讘诪注砖讛 拽讚专讛 讜讻讬 讗诪专 讛讬讜专讚 诇拽讚专讛 讗注"驻 砖诇讗 讗诪专 砖讗谞讬 讟讜注诐 讗住讜专 讘讻诇 讛诪转讘砖诇 讘拽讚专讛 讗诇讗 转砖诇讜诐 谞讚专讗 讚谞讜讚专 讛讜讗 讚谞拽讟 转谞讗 讜诇讗讜 讚讜拽讗:



转谞讬讗 讛谞讜讚专 诪谉 讛讬讜专讚 诇拽讚专讛 讗住讜专 讘讬讜专讚 诇讗讬诇驻住 砖讻讘专 讬专讚 诇拽讚专讛 拽讜讚诐 砖讬专讚 诇讗诇驻住. 驻讬' 讚专讻谉 讛讬讛 讘诪注砖讛 讗诇驻住 诇讘砖诇讜 转讞诇讛 讘拽讚专讛 讜讗讞"讻 讘讗讬诇驻住 讛诇讻讱 讻砖谞讜讚专 诪谉 讛讬讜专讚 诇拽讚专讛 讗住讜专 讘诪注砖讛 讗讬诇驻住 砖讛专讬 讬专讚 诪转讞诇讛 诇拽讚专讛:



诪谉 讛谞注砖讛 讘拽讚专讛. 驻讬' 讚诪砖诪注 砖谞讙诪专 讘砖讜诇讜 讘拽讚专讛 诪讜转专 讘诪注砖讛 讗讬诇驻住 诇驻讬 砖谞讙诪专 诪诇讗讻转讜 讘讗讬诇驻住:



诪谉 讛谞注砖讛 讘讗讬诇驻住 诪讜转专 讛谞注砖讛 讘拽讚专讛. 驻讬' 诪讜转专 讘诪讛 砖谞讙诪专讜 诪诇讗讻转谉 讘拽讚专讛:



讙专住转 讛讛诇讻讜转 讛谞讜讚专 诪谉 讛讬讜专讚 诇转谞讜专 讗讬谞讜 讗住讜专 讗诇讗 讘驻转. 驻讬' 诇驻讬 砖诪注砖讛 砖诇 转谞讜专 讗讬谞讜 讗诇讗 诇讗驻讜转 讗转 讛驻转 讜讗诐 讗诪专 讻诇 诪注砖讛 转谞讜专 注诇讬 讗住讜专 讘讻诇 讛谞注砖讛 讘转谞讜专. 驻讬' 讻讙讜谉 讙讚讬 砖爪诇讗讜 讘转谞讜专 讜讻讬讜爪讗 讘讜 讜讛讗讬 讙讬专住讗 诇讗 谞讛讬专讗 讚诇讬砖谞讗 讚讬讜专讚 诇转谞讜专 讟驻讬 诪砖诪注 诇砖讜谉 谞讜驻诇 诇讻诇 (讘) 讛谞讜讚专 诇转谞讜专 讻讚讗诪专讬谞谉 讘专讬砖讗 讘讻诇 讛讬讜专讚 诇拽讚专讛 讜转讜 诇讬砖谞讗 讚诪注砖讛 转谞讜专 诇讗 诪砖诪注 讗诇讗 驻转 砖讛讬讗 诪诇讗讻讛 诪讬讜讞讚转 诇转谞讜专 讜讗讬讻讗 谞住讞讬 讚讙专住讬 讗讬驻讻讗 拽讜谞诐 讬讜专讚 诇转谞讜专 注诇讬 讗住讜专 讘讻诇 讛谞注砖讬谉 讘转谞讜专 讗讘诇 诪注砖讛 转谞讜专 注诇讬 讗讬谞讜 讗住讜专 讗诇讗 讘驻转 讜讛讗讬 谞住讞讗 讚讬讬拽 讟驻讬:





驻讬专讜砖 讛专讗"砖

讚讬拽讜诇讗 专讘讛 讜讞驻讬讬讛 讻讜驻专讗. 诇拽讞 住诇 讙讚讜诇 讜讞驻讛讜 讘讝驻转:



诇讬讻讬诇 诇讬 诪专. 讬诪讚讜讚:



讘专讬拽讜讚讗 讚讗诪讱 讜讘拽专拽谞讬 讚讗讘讜讱. 砖转讛讗 讗诪讱 诪专拽讚转 诇驻谞讬 讜讗讘讬讱 诪讻专讻专:



转讬专诪讬 诇讬 谞讟诇讗. 转诪讝讜讙 诇讬 讛讻讜住:



转讜注讛 讗转讛 讘讛. 砖诪谞讬讞讬谉 谞砖讜转讬讛谉 讜讛讜诇讻讬谉 讗讞专 诪砖讻讘 讝讻讜专:



转讘诇讬谉 讬砖 讘讛. 谞注诪讛 注诇讬讜 讘讬讗讛 诪讙讜谞讛 砖诇 讘讛诪讛:



讻住讜诐 讬讻住诪讜 讗转 专讗砖讬讛诐. 讻讻讜住诪转 讛讝讛 砖专讗砖讜 砖诇 讝讛 讘爪讚 注讬拽专讜 砖诇 讝讛 讜讘讻"讙 讗讬讬专讬 诪讚讻转讬讘 讘拽专讗 讜讬讬谉 诇讗 讬砖转讜 讻诇 讻讛谉 诪讻诇诇 讚讛讱 诇讗讜 讘讻诇 讻讛谉 讗讬讬专讬 讜注讜讚 讚讘专讬砖讗 讻转讬讘 讜专讗砖诐 诇讗 讬讙诇讞讜 讜讛讬讬谞讜 讘砖讗专 讻讛谞讬诐:



拽专讗 拽专拽讜讝讗讬. 讚诇讜注讬谉 砖诇 讗讜转讜 诪拽讜诐:



讜讘讚诇注转 讛专诪讜爪讛. 讚诇注转 讛讟诪讜谞讛 讘专诪抓 讻诇 讚诇注转 讛讟诪讜谞讛 讘专诪抓 谞拽专讗 讚诇注转 讛专诪讜爪讛:



讻诇讗讬诐 注诐 讛专诪讜爪讛. 讗诇诪讗 诪讬谉 讘驻谞讬 注爪诪讜 讛谞拽专讗 讻谉 注诇 砖诐 砖诪讗讜转谉 讛诪讬谞讬谉 专讙讬诇讬谉 诇讟诪讜谉 讘专诪抓 讗讘诇 砖讗专 诪讬谞讬 讚诇讜注讬谉 讗讬谞诐 谞拽专讗讬诐 讻讱 讗驻讬' 讗诐 讟讜诪谞讬谉 讗讜转谉 讘专诪抓:



(诪转谞讬') 砖讻讘专 讬专讚 诇拽讚专讛 拽讜讚诐 砖讬专讚 诇讗讬诇驻住. 砖诪讘砖诇讬谉 讗讜转讜 拽爪转 转讞讬诇讛 拽讜讚诐 砖诪讟讙谞讬谉 讗讜转讜 讘讗讬诇驻住:



诪谉 讛讬讜专讚 讘讗讬诇驻住 诪讜转专 讘讬讜专讚 诇拽讚专讛. 讻讬 讛讬讜专讚 诇拽讚专讛 讗讬谉 讚专讱 诇转转讜 讘讗讬诇驻住 讜讬砖 诪驻专砖 讗驻讬' 讗诐 讗讞专 讻讱 谞转谞讜讛讜 讘讗讬诇驻住 讻讬讜谉 砖讬专讚 转讞诇讛 诇拽讚专讛 讻讬 讛讬讜专讚 诇讗讬诇驻住 诪砖诪注 砖转讞诇转 讬专讬讚转讜 诇讗讬诇驻住:



诪谉 讛谞注砖讛 讘拽讚专讛 诪讜转专 讘谞注砖讛 讘讗讬诇驻住. 讗注"驻 砖讬专讚 诇拽讚专讛 转讞诇讛 讻讬 讛谞注砖讛 讘拽讚专讛 诪砖诪注 砖谞讙诪专 讘拽讚专讛:



诪讜转专 讘谞注砖讛 讘拽讚专讛. 讗驻讬诇讜 讬专讚 诇讗讬诇驻住 转讞诇讛:





讛诪讗讬专讬

讬砖 讘讻诇讗讬 讝专注讬诐 讛专讘讛 讚讘专讬诐 砖讛诐 诪讬谉 讗讞讚 讗诇讗 砖讞诇讜拽讬谉 讝讛 诪讝讛 讘讚诪讬讜谉 讻讙讜谉 讞讬讟讬谉 讜讝讜谞讬谉 讗讜 砖注讜专讬诐 讜砖讘讜诇转 砖讜注诇 讜砖讬驻讜谉 讜诪转讜讱 砖讛谉 诪讬谉 讗讞讚 讗注"驻 砖讞诇讜拽讬谉 讘讚诪讬讜谉 爪讜专转诐 讗讬谞谉 讻诇讗讬诐 讝讛 讘讝讛 讜讚诇注转 诪爪专讬转 注诐 讚诇注转 讛专诪讜爪讛 讜讛讜讗 砖诐 诪拽讜诐 讛讜讗 诪诪讬谉 讝讛 讜诇讚注转 讛诪驻专砖 讘专诪讜爪讛 讛讟诪谞讛 讘专诪抓 驻讬专讜砖讛 讘讻讗谉 讛专讗讜讬讛 诇讛讟诪谞讛 讘专诪抓 讜讛讜讗 诪讬谉 讬讚讜注 注谞讬谞讜 讘讻讱 讜诪驻谞讬 讻讱 讗讬谞谉 讻诇讗讬诐 讝讛 讘讝讛 讜讬砖 讘讛谉 讚讘专讬诐 讘讛驻讱 讝讛 砖讛诐 讚讜诪讬诐 讘爪讜专讛 讜讛诐 诪讬谞讬诐 讞诇讜拽讬诐 讜讚诇注转 讬讜谞讬转 注诐 讛诪爪专讬转 讗讜 讛专诪讜爪讛 讛讜讗 诪诪讬谉 讝讛 讜讛专讬 讛谉 讻诇讗讬诐 讝讜 讘讝讜 讻诪讜 砖讬转讘讗专 讘诪拽讜诪讜 讘注"讛:



讛谞讜讚专 诪诪注砖讛 拽讚专讛 讻讘专 讘讬讗专谞讜 讘诪砖谞讛 砖讗讬谞讜 讗住讜专 讗诇讗 讘诪注砖讛 专转讞转讗 讜讛讜讗 讚讘专 讛谞讙诪专 讘拽讚专讛 讜诪讻诇 诪拽讜诐 谞讚专 诪谉 讛讬讜专讚 诇拽讚专讛 讗住讜专 讘讻诇 砖谞转讘砖诇 讘拽讚专讛 讗注"驻 砖讛讜讗 讚讘专 砖讙诪专 诪诇讗讻转讜 讘讗诇驻住 砖讛专讬 讬专讚 诇拽讚专讛 拽讜讚诐 砖讬专讚 诇讗诇驻住 诪谉 讛讬讜专讚 诇讗诇驻住 诪讜转专 讘讬讜专讚 诇拽讚专讛 砖讗讬谉 讚专讱 砖讜诐 讚讘专 讛讬讜专讚 讘讗诇驻住 砖讬讜专讬讚讜讛讜 讗讞专 讻谉 诇拽讚专讛 诪谉 讛谞注砖讛 讘拽讚专讛 诪讜转专 讘诪注砖讛 讗诇驻住 讜讻谉 诪谉 讛谞注砖讛 讘讗诇驻住 诪讜转专 讘诪注砖讛 拽讚专讛 诪谉 讛讬讜专讚 诇转谞讜专 讗讬谞讜 讗住讜专 讗诇讗 讘驻转 讻诇 诪注砖讛 转谞讜专 注诇讬 讗住讜专 讘讻诇 讛谞注砖讛 讘转谞讜专:





转讜住驻讜转 专讬"讚

讗讬转讬讘讬' 专讘讬谞 讗 诇专讘 讗砖讬 专' 谞讞诪讬' 讗讜诪专 讚诇注转 讗专诪讬转 讛讬讗 讚诇注转 诪爪专讬转 讜' 拽砖讬讗 诇讬 讗诪讗讬 诇讗 讗讬转讘讬' 诪诪转谞讬' 讚转谞谉 讘驻"拽 讚讻诇讗讬诐 讜讚诇注转 讬讜谞讬转 注诐 讛诪爪专讬转 讜讛专诪讜爪讛 讗注"驻 砖讛谉 讚讜诪讬谉 讝讛 诇讝讛 讻诇讗讬诐 讝讛 讘讝讛:





砖讬讟讛 诪拽讜讘爪转

讗诪专 诇讬讛 转讘诇 转讘诇讬谉 讬砖 讘讛 讘转诪讬讛讗 讜诪讛 讛讬讗 诪砖讜谞讛 讛讗讬 讘讬讗讛 诪讻诇 讘讬讗讜转 驻讬专讜砖 讘讬讗转 讗砖转讜 讛诪讜转专转 诇讜 讜注讜住拽 讘讝讜. 讜讗讬讻讗 讚讗诪专讬 讘谞讬讞讜转讗 讝讜 讘讬讗转 讗砖转讜. 讜专讗砖讜谉 注讬拽专 砖讝讛 诇讗 讘讗转 转讜专讛 诇讛砖诪讬注谞讜. 讛专讗"诐 讝"诇.  
转讘诇 转讘诇讬谉 讬砖 讘讛 讘转诪讬讛讗 讻诇讜诪专 诪讗讬 砖谞讗 讛讚讗 讘讬讗讛 诪讻讜诇讛讜 讘讬讗讜转 讚讛讬转专讗 砖诪谞讞转 (讛讬诪谞讗) 讛讬诪谞讜 讜谞专讘注转 诇讘讛诪讛 讚诇讙讘讬 讘讛诪讛 讻转讬讘 讜讗砖讛 诇讗 转注诪讜讚 诇驻谞讬 讘讛诪讛 诇专讘注讛 转讘诇 讛讜讗. 谞讜住讞讗 讗讞专转 转讘诇讬谉 讬砖 讘讛 讻诇讜诪专 转注专讜讘转 讬砖 讘讘讬讗讛 讝讜 讚讜诪讬讗 讚转讘诇讬谉 砖讻诇 讘讬讗讛 诪讬谉 讘诪讬谞讜 讗讘诇 讗砖讛 讛谞专讘注转 诇讘讛诪讛 讝专注 诪注讜专讘 讛讜讗. 


讝讬诪讛. 讝讜 诪讛 讛讗讬 砖讛拽讚讜砖 讘专讜讱 讛讜讗 爪专 讗转 讛讜诇讚 讻讚诪讜转 讛谞讜讗祝 讜讗讜诪专讬诐 讘谞讬 讗讚诐 讝讜 诪讛 讛讬讗 讗讬谉 讝讛 讘谉 驻诇讜谞讬 讗诇讗 讘谉 驻诇讜谞讬. 讛专讗"诐 讝"诇. 讜讛驻讬专讜砖 讻转讘 讜讝"诇: 讝讬诪讛 讻讚讙专住讬谞谉 讘讬讘诪讜转 诇注讜诇诐 讛讘讗 诪讘讬讗讬谉 讗转 讛讝讜谞讛 讜讗转 讛谞讜讗祝 讗诐 专讜爪讛 诇讜诪专 诇讗 讛讬讜 讚讘专讬诐 诪注讜诇诐 讗讜诪专讬诐 讝讜 诪讛 讛讬讗. 注讚 讻讗谉. 
讜讗讬 讗诪专转 讚诇注转 讛讟诪讜谞讛 讘专诪抓 讗诪讗讬 讛讜讬 讻诇讗讬诐 讛讗 讻诇 讚诇讜注讬诐 讗诐 讬讟诪谞诐 讘专诪抓 讬拽专讗讜 讚诇注转 讛专诪讜爪讛 讜诇讗 诪讬谉 讗讞专 讘驻谞讬 注爪诪讛.





诪讛专砖"讗 - 讞讬讚讜砖讬 讛诇讻讜转

讘专砖"讬 拽专讬 拽专拽讜讝讗讬 讛讚"讗:


讘讚"讛 讻诇讗讬诐 注诐 讚诇注转 讻爪"诇 讘专诪抓 讗诇讗 讻爪"诇 讘讗讬诇驻住 讛住"讚 诪谞讬讞讜 讘讗讬诇驻住 讻谉 讻讜' 讻爪"诇 诇讻谉 讘拽讚讬专讛 讛讚"讗 讜讛住"讚:





诪讛专砖"讗 - 讞讬讚讜砖讬 讗讙讚讜转

砖拽诇 讚讬拽讜诇讗 专讘讛 讻讜' 讚专讱 讘讚讬讞讜转讗 讜住讞驻讬讛 注诇 专讬砖讬讛 讻讜'. 砖诇讗 讬讻讬专讜 专讘讬 讻诪讜 砖注讜砖讬谉 讘驻讜专讬' 讻讚讗诪专 驻' 讞诇拽 讙讘讬 讗讞讝 讗讜讻诇讗 讚拽爪专讬 住讞祝 讗专讬砖讬讛 砖诇讗 讬讻讬专讜 讬砖注讬讛 讜专讘讬 讜讚讗讬 讛讻讬专讜 讘拽讜诇讜 讜讗"诇 讚专讱 讘讚讬讞讜转' 诇讗讜 讗讝讛专转讱 讚诇讗 转讘讚讞谉 讻讜' 讜讗讬谉 诇讱 注诇讬 讗诇讜 诪' 讙专讬讜讬 讞讬讟讬 砖讗诪专转 砖讛讘讟讞转讬 诇讱 讘砖讻专 砖诇讗 转讘讚讞谉 讻讬 讗转讛 讛讘讚讞转谞讬 讜讛砖讬讘 诇讜 讘专 拽驻专讗 讙"讻 讚专讱 讘讚讬讞讜转 砖讗讬谉 讗谞讬 诪讘拽砖 诪诪讱 砖讻专 讝讛 讻诇诇 讗诇讗 讞讬讟讬谉 砖讛诇讜讬转 诪诪谞讬:


诪讗讬 转讜注讘讛 讻讜'. 讘讻诪讛 注讘讬专讜转 讻转讬讘 讘转讜专讛 诇砖讜谉 转讜注讘讛 讗诇讗 讚讛"拽 讚讘讻诇 注专讬讜转 砖谞讗诪专讜 讘转讜专讛 诇讗 讻转讬讘 转讜注讘讛 讗诇讗 讘诪砖讻讘 讝讻讜专 讘讬谉 讘讗讝讛专转' 讘驻' 讗讞专讬 讜讘讬谉 讘诪讬转讛 讘驻专砖转 拽讚讜砖讬诐 诇讜诪专 诇讱 讘诪砖讻讘 讝讻讜专 转讜注讛 讗转讛 讘讛 讗讘诇 讘转讘诇 诇讬讻讗 诇驻专讜砖讬 讛讻讬 讚讛讗 讘讻诇转讜 谞诪讬 讻转讬讘 讘驻专砖转 拽讚讜砖讬诐 转讘诇 注砖讜 讙讜' 讜讬"诇 讚讙讘讬 注专讜转 讻诇转讜 讗讬讻讗 诇驻专讜砖讬 诪诇砖讜谉 讘诇讘讜诇 讝专注 讛讗讘 讜讝专注 讛讘谉 讻驻讬专砖"讬 讘讞讜诪砖 诪砖讗"讻 讙讘讬 讗砖讛 讛谞专讘注转 诪讛讘讛诪讛 讚诇讬讻讗 诇驻专讜砖讬 讛讻讬 拽讗诪专 转讘诇讬谉 讬砖 讘讛 讻讜' 讜讻谉 讘讝诪讛 讘注专讜讛 诪诪砖 谞诪讬 诪爪讬谞讜 讛讗讬 诇讬砖谞讗 讙讘讬 注专讜转 讗砖讛 讜讘转讛 讘讬谉 讘讗讝讛专转' 讘驻' 讗讞专讬 讘讬谉 讘诪讬转讛 讘驻专砖转 拽讚讜砖讬诐 讗诇讗 讚讗讬讻讗 诇驻专讜砖讬 讛转诐 讻驻砖讜讟讜 讻转专讙讜诪讜 注爪转 讞讟讗讬谉 讗讘诇 讛讗讬 拽专讗 讚讜诪诇讗讛 讛讗专抓 讝诪讛 讚诇讗 讗讬讬专讬 讘谞转讻讜讜谉 诇讗讬住讜专 讗诇讗 讘谞讜砖讗 讘讛讬转专 讻讚诪驻专砖 讘讬讘诪讜转 讘讗讬砖 讛讘讗 注诇 谞砖讬诐 讛专讘讛 讻讜' 讻驻讬专砖"讬 讜拽专讗 诪驻讜专砖 讛讻讬 讜诇讗 转讝谞讛 讛讗专抓 砖讛讝讛讬专 讙诐 讘谞讜砖讗 讘讛讬转专 谞砖讬诐 讘讛专讘讛 诪拽讜诪讜转 砖诇讗 转讝谞讛 注"讬 谞砖讜讗讬谉 讛诇诇讜 讛讗专抓 砖转讛讬讛 讛讗专抓 诪诇讗讛 讝诪讛 讚讛讻讗 诇讬讻讗 诇驻专讜砖讬 注爪转 讞讟讗讬谉 讚讛讗 讘讛讬转专讗 讗讬讬专讬:


讜诪"讛 拽讗诪专 诪讗讬 讝诪讛 讚讻转讬讘 讛讻讗 讜拽讗诪专 讚讝讜 诪讛 讛讬讗 讚讬讘讗 诇讬讚讬 住驻拽 诪诪讝专讜转 讛讻讬 诪驻专砖 诇讬讛 专讘讗 讘驻专拽 讛讞讜诇抓 讜讚讜"拽:


诪讗讬 讘谉 讗诇注砖讛 讚转谞讬讗 诇讗 诇讞谞诐 驻讬讝专 讻讜'. 诇驻讬专砖"讬 讚讞讜拽 讚诪讗讬 讗讜诇诪讗 诇讬讛 讛讱 讘专讬讬转讗 诪讛讱 注讜讘讚讗 讚诇注讬诇 讚拽讗诪专 讘讛讚讬讗 讘谉 讗诇注砖讛 讞转谞讬' 讚专讘讬 讛讜讛 讜注砖讬专 讙讚讜诇 讛讜讛 讜谞专讗讛 诇驻专砖 讚讛"拽 诪讗讬 讘谉 讗诇注砖讛 讗诐 注砖讬专 讙讚讜诇 讛讬讛 诇诪讛 谞拽专讗 注"砖 讗讘讬讜 讘谉 讗诇注砖讛 讜诇讗 注诇 砖诐 注爪诪讜 讜拽讗诪专 讚转谞讬讗 诇讗 诇讞谞诐 驻讬讝专 讘谉 讗诇注砖讛 讻讜' 讚讚专讱 讛讬讜专砖讬诐 注讜砖专 诪讗讘讬讛诐 诇讜讜转专 讜诇驻讝专 诪注讜转讬讛诐 讻讚讗诪专讬谞谉 讘驻"拽 讚砖讘转 砖诇讬砖讬转 诪讗讻诇 讬讜专砖讬谉 讜驻讬专砖"讬 讘讚讘专 砖诇讗 注诪诇讜 讘讜 讜讗诪专讬谞谉 驻' 讻讬住讜讬 讛讚诐 诪讬 砖讛谞讬讞 诇讜 讗讘讬讜 诪注讜转 讜专讜爪讛 诇讗讘讚谉 讬砖转诪砖 讘讻诇讬 讝讻讜讻讬转 讜讬砖讻讜专 驻讜注诇讬诐 讻讜' 讜诇讻讱 谞拽专讗 讘谉 讗诇注砖讛 注"砖 讗讘讬讜 砖注讜砖专讜 讛讬讛 讘讬专讜砖讛 诪讗讘讬讜 讜拽讗诪专 注诇讬讜 讙诐 砖讛讬讛 讘谉 注讜砖专 讜讬专砖 诪讗讘讬讜 诇讗 讛讬讛 诪驻讝专 诪注讜转讬讜 讘讞谞诐 讻砖讗专 讬讜专砖讬诐 讗诇讗 讚讘谉 讗诇注砖讛 讙诐 砖讛讬讛 讙"讻 讬讜专砖 诇讗 驻讬讝专 讘讞谞诐 讗诇讗 讻讚讬 诇讛专讗讜转 讻讜' 讜讚讜"拽:





专砖"砖

讙诪专讗 讗"诇 诇讗 讗讝讛专转讱 讚诇讗 转讘讚讞谉. 驻讬专讜砖 讜讗"讻 讗讘讚转 讛讞讟讬诐 讚诇讗 拽讬讬诪转 讛转谞讗讬谉 (讜讻谉 驻讬专砖 讘讞"讗) 讗"诇 讞讬讟讬 讚专砖讬谞讗 拽讗 谞住讬讘谞讗. 讜专"诇 讻讚讗讬转讗 讘讘讬爪讛 (讻) 讛讛讜讗 讚讗"诇 讛讘讜 诇讬讛 讗专讘注 诪讗讛 讝讜讝讬 诇驻诇讜谞讬 讜诇讬谞住讬讘 讘专转讬 讚讗专"驻 讗专讘注 诪讗讛 砖拽讬诇 讜讘专转讬讛 讻讜' 讗讬 讘注讬 诇讗 谞住讬讘. 讗讘诇 讙诐 讝讛 诇讗 讛讬讛 专拽 注"讚 讘讚讬讞讜转讗 讚讛专讬 诪住讬拽 砖诐 讚讗讬 讗诪专 讗讬驻讻讗 诇讗:





讛讙讛讜转 讬注讘"抓

讙诪' 讗"诇 转讬转讬 讚讘讬转讻讬. 谞"讘 砖诪讗 诪砖讜诐 砖诪讞转 诪爪讜讛 讚讞转谉 讜讻诇讛 砖专讬 讜住"诇 讻讗讬讚讱 讚砖诪讜讗诇 讛讻诇 诇砖诐 砖诪讬诐:


砖诐 转谞讗 讻注讬谉 转住驻讜专转 诇讜诇讬谞讬转 讻爪"诇:


砖诐 讻诇讗讬诐 注诐 讛专诪讜爪讛. 谞"讘 谞专讗讛 讘注讬谞讬 讚专讘讬谞讗 诇讗 驻诇讬讙 讘诇讬砖谞讗 讚讛专诪讜爪讛 讚驻专讜砖讜 讛讟诪讜谞讛 讘专诪抓 砖讜讘 专讗讬转讬 讘专讗"砖 讻讱:


专砖"讬 讚"讛 讛讟诪讜谞讛 讘专诪抓. 讗驻专 砖诇 讙讞诇讬诐 讻爪"诇:





讘谉 讬讛讜讬讚注

砖讈指拽址诇 讚旨执讬拽讜旨诇指讗 专址讘旨指讛, 讟址讞职讬指讬讛旨 讘旨职讻址讜职专指讗, 讜职住址讞职驻值讬讛旨 注址诇 专值讬砖讈值讬讛旨. 驻讬专讜砖 讛讗讬 讚旨执讬拽讜旨诇指讗 专址讘旨指讛 注砖讜讬 诪注专讘讛 诪注砖讛 专砖转 砖讻讜诇讛 谞拽讘讬诐 讜讟专讞 诇讟讞讜转讜 讘讻讜驻专讗 讻讚讬 诇讛讙讚讬诇 讛砖讞讜拽 讜职住址讞职驻值讬讛旨 注址诇 专值讬砖讈值讬讛旨 讻讚讬 砖诇讗 讬讻讬专 讘讜 专讘讬谞讜 讛拽讚讜砖 讗诇讗 注讚 讗讞专 砖讬讚讘专 注诪讜 诇转讘讜注 讛讞讬讟讬诐 诪诪谞讜 砖讘讝讛 讬爪讞拽 讬讜转专 注诇 诪注砖讬讜 诪砖讜诐 砖驻转讗讜诐 讛讻讬专讜 砖讛讜讗 讘专 拽驻专讗 讜注讜砖讛 诪注砖讛 讞诇拽讗讛 诇住讞讜祝 讛住诇 注诇 专讗砖讜.
讜诪讛 砖讗诪专 讞执讬讟旨值讬 讚旨职专指砖讈执讬谞指谉 讘旨指讱职 讻诇讜诪专 讗转讛 讗诪专转 诇讗 转讘讚讞谉 讜讬讛讬讘谞讗 讻讱 讜讻讱 讞讬讟讬诐 讜讻讜谞转讱 注诇 讗讜转讜 讛讬讜诐 讚讜拽讗 讜讗谞讬 砖诪专转讬 诪爪讜转讱 讜讘讗讜转讜 讛讬讜诐 诇讗 注砖讬转讬 诇讱 讘讚讬讞讜转, 讗诐 讻谉 转转谉 诇讬 讛讞讬讟讬诐 砖谞转讞讬讬讘转 诇讬 讗转诪讜诇 讘讗讜转讜 讛讬讜诐 砖爪讜转谞讬 讜拽讬讬诪转讬 讚讘专讬讱! 讜讛砖讬讘 诇讜 诇指讗讜 讗址讝职讛址专职转旨指讱指 讚旨职诇指讗 转旨职讘址讚职讞指谉? 讻诇讜诪专 讗谞讬 诇讗 爪讜讬转讬 讗讜转讱 注诇 讬讜诐 讗讞讚 讛诇讗 讛讝讛专转讬讱 讘住转诐 讜讻诇 讗讝讛专讛 讘住转诐 诪砖诪注 诇注讜诇诐 讜诇讗讜 注诇 讬讜诐 讗讞讚 讘诇讘讚, 讜诇讻谉 注转讛 砖讘讚讞转谞讬 讗讬谉 诇讱 讗爪诇讬 讻诇讜诐!
讜爪专讬讱 诇讛讘讬谉 诪讗讞专 讚讜讚讗讬 讘专 拽驻专讗 讬讚注 讚讬讜诪讗 讚讗讞讬讱 讘讬讛 专讘讬 讗转讬 驻专注谞讜转讗 诇注诇诪讗, 讗讬讱 讛讬讛 诪砖转讚诇 诇讛讘讚讬讞讜 讜诇讗 讞砖 诇谞讝拽 讛注讜诇诐?
讜谞专讗讛 诇讬 讘住"讚 讻讬 专讘讬 讛讬讛 住讜讘诇 讬住讜专讬谉 砖诇 讗讛讘讛 讻讚讬 诇讚讞讜转 讛驻讜专注谞讜转 诪谉 讛注讜诇诐 讜讻诪讜 砖讗诪专讜 讘诪爪讬注讗 (讘讘讗 诪爪讬注讗 驻讛.) 讚讻诇 讗讜转诐 砖谞讬诐 砖讛讬讛 专讘讬 讘讬住讜专讬谉 诇讗 讗爪讟专讬讱 注诇诪讗 诇诪讟专讗, 讜驻讬专砖 诪讛专砖"讗 讚诇讗 讛讜讛 讚讬谞讗 讘注诇诪讗 讜诇讗 讛讬讛 诪讚转 讛讚讬谉 砖讜诇讟转 讘注讜诇诐 注讬讬谉 砖诐.
讜诇讻谉 讘讗讜转诐 讛讬诪讬诐 讻诇 讬讜诐 讚讗讞讬讱 讘讬讛 专讘讬 讗转讬 驻专注谞讜转讗 诇注诇诪讗 砖砖讜诇讟转 诪讚转 讛讚讬谉 讜讘专 拽驻专讗 讬讚注 讝讛 讜诇讗 专爪讛 诇讛讘讚讬讞讜 讘讻诇 讬讜诐 讗诇讗 诇驻专拽讬诐 讜讻讜谞转讜 讘讝讛 诇讟讜讘转 讛注讜诇诐! 讜讛讜讗 讻讬 讛讬住讜专讬谉 讗砖专 讚讜讞讬谉 讛驻专注谞讜转 讜诪住诇拽讬诐 诪讚转 讛讚讬谉 诪谉 讛注讜诇诐 讛讬讬谞讜 讚讜拽讗 讗诐 讛讗讚诐 诪拽讘诇诐 诪讗讛讘讛 讻讗砖专 拽讘诇讜诐 专讘讬 讗诇注讝专 讘专讘讬 砖诪注讜谉 讜专讘讬谞讜 讛拽讚讜砖, 讜讗讬讱 讬转讘专专 砖拽讘诇讜诐 诪讗讛讘讛? 诇讻讱 讛转讞讻诐 讘专 拽驻专讗 诇讛讘讚讬讞讜 讜讛讜讗 讬讜讚注 讚专讘讬 诇讗 讬注专讘 诇讜 讛讘讚讬讞讜转 讜讗讚专讘讛 讬砖转讚诇 诇讛讝讛讬专讜 砖诇讗 讬讘讚讞谞讜 讜讻讚讛讜讛 讛讻讬 讘讗诪转 讜讘讝讛 讬转讘专专 砖讛讬讛 专讘讬 诪拽讘诇 讛讬住讜专讬谉 诪讗讛讘讛 砖诇讗 专爪讛 诇转转 诪专讙讜注 诇注爪诪讜 诪谉 讛讬住讜专讬谉 讗驻讬诇讜 讬讜诐 讗讞讚 讜砖注讛 讗讞转! 讜诇讻谉 讗祝 注诇 驻讬 砖讗讜转讜 讛讬讜诐 讗砖专 讬讘讚讬讞讜 讬讙讬注 驻专注谞讜转 诇注讜诇诐 注诐 讻诇 讝讛 讛讜讗 讙讜专诐 讘讝讛 砖讬专讘讛 讻讜讞诐 砖诇 讛讬住讜专讬谉 砖讛讬讛 诪拽讘诇诐 诪讗讛讘讛 诇讚讞讜转 讗转 讛驻专注谞讜转.



诇职诪指讞指专 砖讈址转旨执讬谞指讗 讞址诪职专指讗 讘旨职专执讬拽讜旨讚指讗 讚旨址讗植讘讜旨讱职, 讜旨讘职拽讜旨专职拽职谞值讬 讚旨职讗执诪旨值讱职. 讻诇讜诪专 讗讘讬讱 讬专拽讚 讜讗诪讱 诪讝诪专转 讝诪专转 谞砖讬诐 讘讛讜爪讗转 拽讜诇 讘诇讘讚 讘驻讛 砖拽讜专讬谉 讘诇砖讜谉 注专讘讬 讛诇讗讛讬"诇 砖讗讬谉 诪讜爪讬讗讬谉 转讬讘讜转 讗诇讗 拽讜诇 讘诇砖讜谉 讘诇讘讚 砖讛讜讗 注讜诇讛 讜讬讜专讚 讘转讜讱 讛驻讛 讘讛讜爪讗转 讛拽讜诇 讻讚专讻谉 砖诇 谞砖讬诐 诇注砖讜转 讻谉 讘讞转讜谞讛 讜讻讬讜爪讗, 讜讘讜讚讗讬 讗砖转讜 砖诇 讛谞砖讬讗 讗讬谉 讚专讻讛 诇注砖讜转 讻讱 讜讙谞讗讬 讛讜讗 诇讛 砖转讝诪专 讘讻讱 讜拽专讬 诇讝诪专讛 讝讜 砖拽讜专讬谉 讛诇讗讛讬"诇 讘砖诐 拽讜专拽谞讬 砖讛讜讗 拽专拽讜专 讘诇讘讚 讘驻讛 砖讗讬谉 诪讜爪讬讗讬谉 转讬讘讜转 砖诇讬诪讜转.
讜谞专讗讛 讻讬 讝诪专讛 讝讜 砖诇 讛谞砖讬诐 讛讬讗 讛讬转讛 诪讝诪谉 讚讜专讜转 专讗砖讜谞讬诐 讚诪爪讬谞讜 讘诪讚专砖 专讘讗 驻专砖转 讜讬爪讗 (讘专讗砖讬转 专讘讛 注, 讬讟) 讜讝讛 诇砖讜谞讜: 讜讛讬讜 诪拽诇住讬谉 拽讜讚诪讜讬 讜讗诪专讬谉: 讛讗 诇讬讗 讛讗 诇讬讗, 讛讬讗 诇讗讛 讛讬讗 诇讗讛. 注讬讬谉 砖诐. 讜谞专讗讛 砖讗诇讜 讛诪诇讜转 讛讬讜 诪讜爪讬讗讬谉 讗讜转诐 讘注转 砖注讜砖讬谉 讝诪专 砖讘驻讛 讛谞讝讻专 砖拽讜专讬谉 讗讜转讜 讛诇讗讛讬"诇 砖讗讬谉 讛讚讘专讬诐 讛讗诇讛 谞讬讻专讬谉 诇讛讚讬讗 讘驻讬专讜砖 讗诇讗 谞讘诇注讬诐 讝讛 讘讝讛 讘谞注讬诪讜转 讛拽讜诇 讜讛讗讜诪专讬诐 讝讛 讛讬讜 谞砖讬诐 讜诇讗 讗谞砖讬诐 讚讗诐 讛讬讜 讗谞砖讬诐 讛讬讛 诪专讙讬砖 讬注拽讘 讗讘讬谞讜 注诇讬讜 讛砖诇讜诐 讗讱 讻讬讜谉 讚讛讬讜 讗讜诪专讬诐 讛讚讘专讬诐 讛讗诇讛 谞砖讬诐 讘讝诪专转 驻讬讛诐 讜讬注拽讘 讗讘讬谞讜 注诇讬讜 讛砖诇讜诐 讛讬讛 讞住讬讚 砖讗讬谞讜 诪砖讬诐 讚注转讜 注诇 讝诪专转诐 诪砖讜诐 讚拽讜诇 讘讗砖讛 注专讜讛 诇讻讱 诇讗 讚讬讬拽 诇讬砖谞讗 讜诇讗 讛专讙讬砖 讘讗诇讜 讛讚讘专讬诐.
讜讛谞讛 讛讙诐 砖讚讘专讬诐 讗诇讜 砖讗诪专 讘专 拽驻专讗 诇驻讬 驻砖讜讟谉 讛诐 讻诪讜 砖讻转讘谞讜, 谞专讗讛 诇讬 讘住"讚 诇讜诪专 讚讘专 拽驻专讗 诇讗 讛讬讛 诪讚讘专 讚讘专讬诐 讞讬爪讜谞讬诐 讗诇讗 讛讬讛 诪诇讘讬砖 讚讘专讬诐 谞住转专讬诐 讜注诇讬讜谞讬诐 讘讚讘专讬诐 讞讬爪讜谞讬诐 讻讬 讻谉 讛讬讛 讚专讻讜 讚专讱 讛拽讜讚砖 讜讻讗砖专 驻专砖转讬 讘讙诪专讗 讚讘专讻讜转 (讘专讻讜转 住讘:) 讘诪讗诪专 讚讗转诪专 讛转诐 讘专 拽驻专讗 讛讜讛 诪讝讘讬谉 诪讬诇讬 讘讚讬谞专讬 注讬讬谉 砖诐.
讜谞专讗讛 诇讬 讘住"讚 讚谞转讻讜讜谉 讘讚讘专讬诐 讗诇讜 注诇 注谞讬讬谞讬诐 谞住转专讬诐 讚诪驻讜专砖 讘讚讘专讬 专讘讬谞讜 讛讗专"讬 讝"诇 讘住讜讚 讛讚讬诇讜讙 砖注讜砖讬谉 讘讗诪讬专转 讛拽讚讜砖讛 砖诇 '拽讚讜砖 拽讚讜砖 拽讚讜砖' 砖讛讜讗 诇讛注诇讜转 讗转 讬注拽讘 讜专讞诇. 讙诐 诪驻讜专砖 讘讚讘专讬 专讘讬谞讜 讛讗专"讬 讝"诇 讘砖注专 讛讙诇讙讜诇讬诐 讻讬 专讘讬谞讜 讛拽讚讜砖 讛讬讛 诪讬住讜讚 讬注拽讘 讛诪讝讚讜讜讙 注诐 专讞诇. 讙诐 注讜讚 诪驻讜专砖 讘讚讘专讬 专讘讬谞讜 讛讗专"讬 讝"诇 (讘砖注专 讛讻讜谞讜转 讚祝 讟' 注"讚) 讜讝讛 诇砖讜谞讜: 讘讞爪讬 讛诇讬诇讛 讬讜专讚转 讛住驻讬专讛 讛注砖讬专讬转 讚专讞诇 讘注讜诇诐 讛讘专讬讗讛 讘讛讬讻诇 讛砖讘讬注讬 讛注诇讬讜谉 讛谞拽专讗 讛讬讻诇 拽讜讚砖 拽讚砖讬诐 讚讘专讬讗讛 讜注讜诪讚转 砖诐 注讚 讗讜专 讛讘讜拽专 讜讻诇 讗讜转讛 讞爪讜转 诇讬诇讛 讬讜砖讘转 讜诪讝诪专转 讜拽讜专讗讛 讗诇 讝"讗 [讝注讬专 讗谞驻讬谉] 讜讝讛讜 住讜讚 讗直诇止拽执讬诐 讗址诇 讚殖旨诪执讬 诇指讱职 讗址诇 转侄旨讞直专址砖讈 讜职讗址诇 转执旨砖职讈拽止讟 讗值志诇 (转讛诇讬诐 驻讙, 讘) 讻谞讝讻专 讘讝讜讛专 (驻专砖转 诇讱 诇讱 讚祝 驻讜.) 注讚 讻讗谉 诇砖讜谞讜 注讬讬谉 砖诐.
讜讘讝讛 讬讜讘谉 讘住"讚 讚讘专讬讜 砖诇 讘专 拽驻专讗 砖讛诇讘讬砖 讘讚讘专讬诐 讛讛诐 注谞讬讬谞讬诐 谞住转专讬诐 讜注诇讬讜谞讬诐 讘讗讜诪专讜 诇职诪指讞指专 砖讈址转旨执讬谞指讗 讞址诪职专指讗 讘旨职专执讬拽讜旨讚指讗 讚旨址讗植讘讜旨讱职 驻讬专讜砖 诇诪讞专 讗讜诪专 讗谞讬 讚讘专讬 转讜专讛 讛诪讻讜谞讬诐 讘砖诐 讬讬谉 讘注谞讬谉 讛谞讜讙注 诇住讜讚 讛拽讚讜砖讛 砖注讜砖讬诐 讘讛 讚诇讜讙 砖讛讜讗 专拽讜讚 讛砖讬讬讱 诇讘讞讬谞转 讗讘讜讱 砖讛讜讗 讘讬注拽讘 讜讙诐 注讜讚 讗讜诪专 讗谞讬 讚讘专讬 转讜专讛 讘注谞讬谉 住讜讚 住驻讬专讛 讛注砖讬专讬转 砖诇 专讞诇 砖诪讝诪专转 讘注讜诇诐 讛讘专讬讗讛 讜注诇 讝讛 讗诪专 讘旨职拽讜旨专职拽职谞值讬 讚旨职讗执诪旨值讱职 讛讬讗 专讞诇 讜讛讘谉 讛讬讟讘.
讜讚注 讻讬 诪讛 砖讗诪专 讘旨职专执讬拽讜旨讚指讗 讚旨址讗植讘讜旨讱职 讜旨讘职拽讜旨专职拽职谞值讬 讚旨职讗执诪旨值讱职 讗诪专 讻谉 诇讘讚讬讞讜转讗 诇砖诪讞 讞转谉 讻讬 讛讬讛 讝讛 讘讛讬诇讜诇讗 讚专讘讬 砖诪注讜谉 讗讘诇 讜讚讗讬 诇讗 专拽讬讚 专讘讬 讜诇讗 讝讬诪专讛 讚讘讬转讛讜! 讜诇讻谉 讘诪讝讙讗 讗诪专 诇讛讚讬讛 讘讙诪专讗 专诪讬讗 诇讬讛 讗讘诇 讘专拽讜讚 讜拽讜专拽谞讬 诇讗 讗诪专 专拽讬讚 诇讬讛 讜诇讗 讗诪专 讚拽专拽专讗. 讜诪讛 砖讗诪专 诇诪讞专 诇专讘讬 拽讜旨诐 专职拽讜止讚 诇执讬 讗诪专 诇讬讛 诇讘讚讬讞讜转讗 讻诇讜诪专 讗谞讬 讛讜讗 讛讞转谉 讜爪专讬讱 砖转专拽讚 诇驻谞讬 讜讘讝讛 砖讞拽讜 讛讞转谉 讜讛讻诇讛 讜讘讚讞讬 讛诪住讜讘讬谉.



讗指诪址专 诇值讬讛旨: 转旨值讬转执讬 讚旨职讘执讬转职讛讜旨, 转旨执专职诪执讬 诇执讬 谞址讟职诇指讗! 讗址转旨职讬指讗 专址诪职讬指讗 诇值讬讛旨. 拽砖讗 讜讛诇讗 拽讬讬诪讗 诇谉 讗讬谉 诪砖转诪砖讬谉 讘讗砖讛 讻诇诇! 讜诪讝讬讙转 讛讻讜住 诇讻讜诇讬 注诇诪讗 讗住讜专 诪讚讬谞讗!
讜讗讬谉 诇讜诪专 爪讚讬拽 讜讞住讬讚 砖讗谞讬, 讚讛讗 讞讝讬谞谉 讘拽讚讜砖讬谉 (拽讬讚讜砖讬谉 注.) 讙讘讬 转讬转讬 讚讜谞讙 转砖拽讬谞谉 讚讗住讜专 讙诐 讘讻讛讗讬 讙讜谞讗 讚讛讗 专讘 讬讛讜讚讛 讛讬讛 爪讚讬拽 讜讞住讬讚 讙讚讜诇 讜讚讜谞讙 讛讬转讛 拽讟谞讛 讜驻谞讜讬讛 讜诪爪讬谞讜 诇讛专诪讘"诐 砖驻住拽 诇讗住讜专 诪讝讬讙转 讛讻讜住 讜讚讻讜讜转讛 讚讗驻讬拽 诇讛 诪讚讘专讬 讛讬专讜砖诇诪讬 讻诪讜 砖讻转讘 讛专讘 讛诪讙讬讚 讝"诇 讜诇讗 讞讬诇拽讜 讘讝讛 讘讬谉 爪讚讬拽 讜讞住讬讚 讜讘讬谉 讗讚诐 驻砖讜讟 讻讬 讻谉 讛诪讚讛 讘讻诇 讚讘专 讛讗住讜专 诪谉 讛转讜专讛 讗讜 诪转拽谞转 讞讝"诇 讘驻讬专讜砖 讚讗讬谉 诇讞诇拽 讘讬谉 爪讚讬拽 讜讞住讬讚 诇讘讬谉 讗讚诐 驻砖讜讟.
讜讗讬谉 讛讞住讬讚 讬讜讻诇 诇讜诪专 讗谞讬 讗专讘讛 讜诇讗 讗住讜专 讜讘讛讱 讚注讜诇讗 讚讛讜讛 诪谞砖拽 诇讗讞讜转讬讜 讜讻讜' 讜讻诪讜 砖讗诪专讜 讘拽讚讜砖讬谉 讚祝 驻"讗 转专讙诪讛 讛讙讗讜谉 转讜专转 讞讬讬诐 讝"诇 讘砖讬讟转讜 诇注讘讜讚讛 讝专讛 注诇 讚祝 讬"讝 讚诇讗 讛讜讛 诪谞砖拽 注诇 讛讬讚 讜注诇 讛讞讝讛 讙讜驻讬讬讛讜 讗诇讗 注诇 讛诪诇讘讜砖 砖诪讻住讬谉 讘讜 讛讬讚 讜讛讞讝讛 砖讛讬讛 诪谞砖拽 诇诪注诇讛 诪谉 讛讘讙讚讬诐 讜拽讬讬诪讗 诇谉 诇讗 诪爪讬谞讜 讗讬住讜专 讘讚讘专讬 讞讻诪讬诐 讜诪砖讜诐 讚讗讬讻讗 爪讚 讞砖砖 讛专讛讜专 讘讝讛 讬砖 讟注诐 诇讞诇拽 讘讬谉 讗讚诐 诇讗讚诐.
讜讻讛讱 讚专讘 讗讞讗 讚诪专讻讬讘 讛讻诇讛 讗讻转驻讬讛 驻讬专砖谞讜 讘讞讚讜砖讬谞讜 讚讛讬讛 谞讜砖讗 讗讜转讛 讘讛讬讜转讛 讬讜砖讘转 注诇 讛讻住讗 讜讛讬讛 诪专讻讬讘 讛讻住讗 注诇 讻转驻讜 讜诪专拽讚, 讜注诇 讻谉 转诪讬讛讗 诇讬 讛讻讗 讗讬讱 讘讬拽砖 讚讗砖转讜 砖诇 专讘讬 转诪讝讜讙 诇讜 讛讻讜住 讜专诪讬讗 诇讬讛?
讜讛讬讬转讬 专讜爪讛 诇讜诪专 讚讛讻讗 诪讝讙讛 诇讜 讛讻讜住 讜讛谞讬讞转讜 诇驻谞讬讜 讜诇讗 拽讘诇讜 诪讬讚讛 诪讬讛讜 谞专讗讛 诪讙诪专讗 讚拽讚讜砖讬谉 讚祝 注' 讙讘讬 讚讜谞讙 讘转讜 砖诇 专讘 谞讞诪谉 讚住讘讬专讗 诇讬讛 诇专讘 讬讛讜讚讛 讚讙诐 讘讻讛讗讬 讙讜谞讗 讗住讜专 讚讛讗 专讘 谞讞诪谉 讗诪专 诇讜 转讬转讬 讚讜谞讙 转砖拽讬谞谉 讜讗诪专 诇讜 专讘 讬讛讜讚讛 讚讗住讜专 诪砖讜诐 讛讱 讚砖诪讜讗诇 讜讗诐 讛讬讻讗 砖转讘讬讗 讜转谞讬讞 诇驻谞讬讜 砖专讬 诪讗讬 转拽砖讬 诇讬讛 诪讛讗 讚砖诪讜讗诇? 诇讬诪讗 诇讬讛 转诪讝讜讙 诇谞讜 讜转谞讬讞 诇驻谞讬谞讜! 讜爪专讬讱 注讬讜谉 讘讝讛.
讜讛谞讛 诇讛专诪讘"诐 讝"诇 讟注诪讗 讚砖诪讜讗诇 讚讗诪专 '讗讬谉 诪砖转诪砖讬谉 讘讗砖讛 讻诇诇' 讛讜讗 诪砖讜诐 讛专讛讜专 讗讱 诇专砖"讬 讜讛专"谉 讝"诇 讛讟注诐 诪砖讜诐 讚讙讝专讜 讞讝"诇 讘讝讛 讻讚讬 砖诇讗 转诇诪讚 诇讛讬讜转 专讙讬诇讛 讘讬谉 讛讗谞砖讬诐 讜讻谞讝讻专 砖诐 讘拽讚讜砖讬谉 讜讻诪驻讜专砖 讟注诪讬讬讛讜 讘驻讜住拽讬诐 讚讗讬讻讗 驻诇讜讙转讗 讘讝讛 讘讬谉 专砖"讬 讜讛专"谉 讜讘讬谉 讛专诪讘"诐 讜讛讟讜专. 讜诇驻讬 讟注诪讜 砖诇 专砖"讬 讜讛专"谉 讗讬谉 诪拽讜诐 诇讞诇拽 讘讬谉 爪讚讬拽 讜讞住讬讚 讜讘讬谉 讗讚诐 驻砖讜讟 讚讛讟注诐 转诇讜讬 '讘讛'.
讜讗诐 讘讗谞讜 诇讜诪专 讘讚讘专 讝讛 砖诇 讘专 拽驻专讗 诇驻讬 讟注诪讜 砖诇 讛专诪讘"诐 讜讛讟讜专 讚住讘讬专讗 诇讬讛 诇讘专 拽驻专讗 讻诇 砖讗讬谞讜 注讜砖讛 讚专讱 讞讬讘讛 专拽 讻讜谞转讜 诇爪讜专讱 讗讞专 砖专讬 诪砖讜诐 讚住讘专 诇讗 讗住专讜 讞讝"诇 讚讘专 讝讛 讗诇讗 讘注讜砖讛 讚专讱 讞讬讘讛 讚讗讬讻讗 讞砖砖 讛专讛讜专 讜诇讛讻讬 讘专 拽驻专讗 讚注讘讚 讻谉 诇爪讜专讱 讚讘专 讗讞专 诇讬转 诇谉 讘讛, 讗诐 讻谉 讛砖转讗 诇驻讬 讝讛 讛讗讬 讚讬谞讗 讚专诪"讗 讝"诇 讘讛讙讛"讛 讘讗讘谉 讛注讝专 (砖讜诇讞谉 注专讜讱 讗讘谉 讛注讝专 讻讗, 讛) 砖讻转讘 讬砖 讗讜诪专讬诐 讻诇 砖讗讬谞讜 注讜砖讛 讚专讱 讞讬讘讛 专拽 诇砖诐 砖诪讬诐 诪讜转专, 讜诪讬讬转讬 诇讛 诪转讜住驻转 拽讚讜砖讬谉 讚祝 驻"讘 注讬讬谉 砖诐. 讛谞讛 讻诇 讝讛 讗讬谞讜 讗诇讗 诇驻讬 讟注诐 讛专诪讘"诐 讜讛讟讜专 讗讘诇 诇讟注诐 专砖"讬 讜讛专"谉 讗讬谉 诇讞诇拽 讘讛讻讬.
讜讗诐 讬专爪讛 讛砖诐 讘诪拽讜诐 讗讞专 谞讚讘专 讘讝讛, 讜注讬讬谉 诪讛 砖讻转讘转讬 讘讛诪讗住祝 砖谞讛 砖谞讬讛 讙诇讬讜谉 讬"讟 住讬诪谉 驻"讚 讗讜转 讛' 讜注讜讚 讘讛诪讗住祝 砖谞讛 砖诇讬砖讬转 讙诇讬讜谉 讞' 住讬诪谉 讻"讜 讬注讜讬谉 砖诐.



讛指讻执讬 讗指诪址专 专址讞植诪指谞指讗: '转旨讜止注值讘指讛', 转旨讜止注侄讛 讗址转旨指讛 讘旨指讛旨. 谞专讗讛 诇讬 讘住"讚 注诇 驻讬 诪讛 砖讻转讘谞讜 讘住"讚 讘诪讗诪专 讗讘讬讙讬诇 诇讚讜讚 讛诪诇讱 注"讛 讜职讛指讬职转指讛 谞侄驻侄砖讈 讗植讚止谞执讬 爪职专讜旨专指讛 讘执旨爪职专讜止专 讛址讞址讬执旨讬诐 讗值转 讛殖' 讗直诇止拽侄讬讱指 讜职讗值转 谞侄驻侄砖讈 讗止讬职讘侄讬讱指 讬职拽址诇职旨注侄谞指旨讛 讘职旨转讜止讱职 讻址旨祝 讛址拽指旨诇址注 (砖诪讜讗诇 讗' 讻讛, 讻讟) 讚讬砖 诇讛讘讬谉 '拽诇注' 诪讗讬 讚讻专 砖诪讬讛 讛讻讗?
讜驻专砖转讬 讘住"讚 讚讞讜讟讗 讘注专讜讛 谞讬讚讜谉 讘拽诇注 诪诇讘讚 注讜谞砖 讙讛讬谞诐 讚讛讬讬谞讜 谞讜转谞讬诐 谞驻砖讜 讘转讜讱 讻祝 讛拽诇注 讜讘讝讛 注讜砖讬诐 诇讛 讞谞拽 讘讛讬讜转讛 讻讘讜砖讛 讘转讜讱 讛拽诇注 讜住拽讬诇讛 讻砖讝讜专拽讬谉 讗讜转讛 诪诇诪注诇讛 诇诪讟讛 讜诪讬讬住专讬诐 讗讜转讛 讘讻讱 讻诪讛 讗诇驻讬诐 驻注诪讬诐! 讜讗诪专转讬 讚谞专诪讝 讝讛 讛注讜谞砖 砖诇 讛拽诇注 讘讗讜转 专' 讚注专讜讛 讜谞砖讗专 注讜讛 [81] 砖讛讜讗 诪住驻专 讗祝 [81]. 讜诇讻谉 讗诪专讛 诇讜 诪讗讞专 砖驻专砖转 诪讗讬住讜专 注专讜讛 转讛讬讛 谞驻砖讱 爪专讜专讛 讘爪专讜专 讛讞讬讬诐 讗转 讛' 讗诇拽讬讱 讜讗转 谞驻砖 讗讜讬讘讬讱 讝讛 讬爪专 讛专注 砖专讜爪讛 诇讛讻砖讬诇讱 讘讗讬住讜专 注专讜讛 讻讚讬 诇讛谞讬讞讱 讘讻祝 讛拽诇注 讛谞讛 讗讚专讘讛 谞驻砖讜 讬拽诇注谞讛 讘讻祝 讛拽诇注 讛诪讜讻谉 诇讞讜讟讗 讘注专讜讛.
讜讛谞讛 讬讚讜注 诪讛 砖讻转讘 专讘讬谞讜 讛讗专"讬 讝"诇 讘砖注专 专讜讞 讛拽讜讚砖 讘住讜讚 驻讙诐 砖诇 注讜谉 诪砖讻讘 讝讻讜专 砖驻讜讙诐 驻讙诐 讙讚讜诇 诇讛讜专讬讚 讞讻诪讛 讜讘讬谞讛 诇诪拽讜诐 谞爪讞 讜讛讜讚 砖讛诐 住讜讚 '专讙诇' 诇讻讱 讬转注谞讛 专诇"讙 转注谞讬讜转 讜爪专讬讱 砖讬讻讜讬谉 讘讻诇 讬讜诐 诪讬诪讬 转注谞讬讜转讬讜 讗诇讜 讘砖谞讬 砖诪讜转 砖诇 讛讜讬志讛 讚讬讜讚讬"谉 [讬讜志讚 讛志讬 讜讬志讜 讛志讬=72] 砖讛讜讗 讘住讜讚 讞讻诪讛 讜砖诇 讗讛讬志讛 讚讬讜讚讬"谉 [讗诇志祝 讛志讬 讬讜志讚 讛志讬=161] 砖讛讜讗 住讜讚 讘讬谞讛 讗砖专 注讜诇讬诐 讘' 砖诪讜转 讗诇讜 诪住驻专 专讙诇 [233] 砖讛讜专讬讚诐 讘讞讟讗讜 注讚 诪拽讜诐 讛专讙诇 砖讛诐 谞爪讞 讜讛讜讚 砖爪专讬讱 注转讛 诇讛注诇讜转诐 诇诪拽讜诪诐 诇诪注诇讛 注讬讬谉 砖诐.
谞诪爪讗 注讜谉 诪砖讻讘 讝讻讜专 砖讛讜讗 讗讬住讜专 注专讜讛 驻讜讙诐 讘拽讜 讞讻诪讛 砖诪讜专讬讚讛 注讚 专讙诇 讬诪讬谉 砖讛讜讗 谞爪讞 讜驻讜讙诐 讘拽讜 讘讬谞讛 砖诪讜专讬讚讛 注讚 专讙诇 砖诪讗诇 砖讛讜讗 讛讜讚. 讜诇讻谉 讻讬讜谉 讚注讜谞砖 讝讛 砖诇 讗讬住讜专 注专讜讛 讛讜讗 讘拽诇注 讛专诪讜讝 讘讗讜转 专' 砖诇 注专讜讛 爪专讬讱 诇讝讛 讛讞讜讟讗 拽诇注 讻驻讜诇 讗讞讚 讘砖讘讬诇 驻讙诐 讛讜专讚转 拽讜 讛讞讻诪讛 诇专讙诇 讬诪讬谉 讜讗讞讚 讘砖讘讬诇 讛讜专讚转 拽讜 讘讬谞讛 诇专讙诇 砖诪讗诇 讜讘' 驻注诪讬诐 拽诇注 [200] 讛讜讗 转' [400].
讗诐 讻谉 诇讝讛 讛讞讜讟讗 讞讟讗 讻驻讜诇 讘讛讜专讚转 砖谞讬 拽讜讬谉 砖诇 讞讻诪讛 讜讘讬谞讛 砖专讗讜讬 诇讛转讞讬讬讘 讘' 驻注诪讬诐 拽诇注 砖讛诐 诪住驻专 转' 讗讝 专讗讜讬 诇讛讬讜转 讗爪诇讜 讗讜转讬讜转 注专讜讛 讗讜转讬讜转 转讜注讛 讻讬 讘诪拽讜诐 专' 砖专讜诪讝 诇拽诇注 爪专讬讱 诇讛讬讜转 转' 讜诇讝讛 讗诪专 注诇 注讘讬专讛 讚诪砖讻讘 讝讻讜专 转旨讜止注值讘指讛 诪址讗讬 '转旨讜止注值讘指讛' 转旨讜止注侄讛 讗址转旨指讛 讘旨指讛旨.



讗指诪址专 诇值讬讛: '转旨侄讘侄诇 讛讜旨讗' 转旨址讘职诇执讬谉 讬值砖讈 讘旨指讛旨?. 谞专讗讛 诇讬 讘住"讚 讗讜转讬讜转 讘讛诪讛 讘诪诇讜讬 讝讛 讘讬志转 讛志讗 诪志诐 讛志讗 注讜诇讬诐 诪住驻专 转讘诇讬谉 [492] 讻诇讜诪专 讛讘讛诪讛 讗讜诪专转 诇讗讚诐 讛讘讗 注诇讬讛 讜讻讬 讬砖 转讘诇讬谉 讘讬 砖讗转讛 砖讜讻讘 注诪讬? 讗讜 讗诐 转诪诇讗诐 讻讱 讘讬志转 讛志讛 诪志诐 讛志讛 [512] 注讜诇讬诐 诪住驻专 转讘诇讬谉 讘讘讬讗讛 [512] 讻诇讜诪专 讜讻讬 讬砖 转讘诇讬谉 讘讘讬讗讛 砖诇 讝讜 讛讘讛诪讛 砖讘讗转 注诇讬讛?
讜讛讗 讚谞拽讬讟 诇砖讜谉 转讘诇讬谉 讘讘讛诪讛 诪砖讜诐 讚讻转讘讜 讞讻诪讬 讛讟讘注 讗讬谉 转讗讜讛 讗诇讗 讘讚讜诪讬谉 讜诇讻谉 讗讬谉 转讗讜讛 讟讘注讬转 诇讗讚诐 诇砖讻讘 注诐 讘讛诪讛 讜诇讻谉 讗讜诪专讬诐 诇讜 讜讻讬 转讘诇讬谉 讬砖 讘讛 砖谞转讗讜讬转讛 诇讛? 讜讛诇讗 讗讬谉 转讗讜讛 讗诇讗 讘讚讜诪讬诐!
讜讛谞讛 讛讙诐 讚讘专 拽驻专讗 讚专砖 转讘诇 诇砖讜谉 转讘诇讬谉 谞专讗讛 诇讬 讘住"讚 诇驻专砖 讚谞拽讬讟 讙讘讬 讘讛诪讛 诇专诪讜讝 诪拽讜诐 讛驻讙诐 注诇 驻讬 诪讛 砖讻转讘 专讘讬谞讜 讛讗专"讬 讝"诇 (讘砖注专 专讜讞 讛拽讜讚砖 转讬拽讜谉 讬"讟) 讘转讬拽讜谉 讛讘讗 注诇 讛讘讛诪讛 砖讬转注谞讛 专讬"讜 转注谞讬讜转 讘诪住驻专 '注讘 拽讚诐' [216] 砖驻讜讙诐 讘讛诐 注讬讬谉 砖诐. 谞诪爪讗 讛驻讙诐 讛讜讗 讘专讬"讜 讜讬讚讜注 讻诇 讚讘专 砖讘拽讚讜砖讛 讬砖 讘讜 讞爪讜谞讬讜转 讜驻谞讬诪讬讜转 讜讗诐 讻谉 讛专讬"讜 讛谞讝讻专 讛诐 讻驻讜诇讬诐 讜讘' 驻注诪讬诐 专讬"讜 讙讬诪讟专讬讗 转讘诇 [432] 讜诇讻谉 讻转讬讘 讘讛 转旨侄讘侄诇.



讗指诪址专 诇值讬讛旨: 讝讜止 诪指讛 讛执讬讗?. 注讬讬谉 专砖"讬 讚诪驻专砖 讻诪讜 砖讗诪专讜 讘讬讘诪讜转 讚祝 诇"讝 注讬讬谉 砖诐. 讜讛谞讛 讛驻讬专讜砖 诇讗 砖讬讬讱 诇诪讬诪专 讘讝讬诪讛 讚讻转讬讘 讙讘讬 讗讬砖 讻讬 讬拽讞 讗砖讛 讜讘转讛 (讜讬拽专讗 讻, 讬讚) 讜讛专"谉 讝"诇 讻转讘 讝讜 诪讛 讛讬讗 砖讗讬谉 讬讚讜注 诪诪讬 讛讬讗 诪转注讘专转, 讜讗诐 诪驻专砖 讻专砖"讬 讛讜讛 诇讬讛 诇诪讬诪专 诪诪讬 讛讬讗 谞讜诇讚讛!
讜谞专讗讛 诇讬 讘住"讚 诇驻专砖 讝讬诪讛 讚讙讘讬 讗砖讛 讜讘转讛 讝讜 诪讛 讛讬讗, 讻诇讜诪专 讝讜 讛讘转 砖诇拽讞 讝讛 讛讗讬砖 注诐 讗诪讛 诪讛 讛讬讗 谞拽专讗转 讗爪诇讜, 讗诐 谞拽专讗转 讗砖转讜 讗讜 谞拽专讗转 讘转 讗砖转讜? 讚转专讬 拽专讬讗讜转 讗诇讜 砖讬讬讻讬 讘讛 讜讛诐 讛驻讻讬讬诐 诪住讚专讜 砖诇 注讜诇诐. 讜讻谉 谞诪讬 注讜讚 注诇 讛讗诐 讬砖 诇讛拽砖讜转 讝讜 诪讛 讛讬讗 谞拽专讗转, 讗诐 谞拽专讗转 讗砖转讜 讗讜 讗诐 讗砖转讜?
讜讛讗 讚注住拽 注转讛 讘住注讜讚转 讞转谉 讜讻诇讛 讘驻专砖转 注专讬讜转 诪驻谞讬 讚谞砖讜讗讬谉 讛讜讗 讙讚专 注专讜讛 讗讬 谞诪讬 诪驻谞讬 砖专爪讛 诇注砖讜转 讘讚讬讞讜转 讘讗讜诪专讜 转讬转讬 讗砖转讜 砖诇 专讘讬 讜转诪讝讜讙 诇讜 讗转 讛讻讜住, 专爪讛 诇讚讘专 讘驻专砖转 注专讬讜转 讻讚讬 砖诇讗 讬讘讜讗讜 诇讬讚讬 讛专讛讜专 讞住 讜砖诇讜诐! 讜讻诪讜 讛讟注诐 砖讻转讘讜 讛转讜住驻讜转 讝"诇 讘诪讛 砖拽讜专讬谉 讘诪谞讞讛 讘讬讜诐 讻讬驻讜专 讘驻专砖转 注专讬讜转 诪驻谞讬 砖讗讜转讜 讛讬讜诐 讘讗讬诐 讛谞砖讬诐 诇讘讬转 讛讻谞住转 诪拽讜砖讟讜转 诇讛讝讛讬专 砖诇讗 讬讛专讛专讜 讘讛诐 注讬讬谉 砖诐 讜讻谉 讻讗谉 讚专砖 讘讝讛 讘注讘讜专 讝讛.



讗指诪址专 专指讘指讗: 专止讗砖讈讜止 砖讈侄诇 讝侄讛 讘旨职爪址讚 注执拽旨指专讜止 砖讈侄诇 讝侄讛, 讜职讛址讬职谞讜旨 转旨执住职驻旨止专侄转 砖讈侄诇 讻旨止讛值谉 讙旨指讚讜止诇. 谞专讗讛 诇讬 讘住"讚 讛讟注诐 砖注讜砖讬谉 转住驻讜专转 砖诇 讻讛谉 讙讚讜诇 讻讱, 讻讚讬 诇专诪讜讝 诇讜 注诇 注谞讜讛 讜砖驻诇讜转 砖讗诐 讛讗讚诐 讬讝讻讜专 注讬拽专讜 诪讗讬谉 讘讗, 诪讟讬驻讛 住专讜讞讛! 诇讗 讬转讙讗讛 讜讻谞讝讻专 讘诪砖谞讛 讚注 诪讗讬谉 讘讗转 (诪砖谞讛 讗讘讜转 讙, 讗) 讜讻谉 讻转讘 讛专讘 讛讞住讬讚 讘讞讜讘转 讛诇讘讘讜转 诪讬 砖讬讜讚注 讘注爪诪讜 砖注讘专 讘诪注讘专 讛砖转谉 驻注诪讬诐 讗讬讱 讬转讙讗讛?! 讜诇讻谉 注讜砖讬谉 讛转讙诇讞转 讻讱 专讗砖讜 砖诇 讝讛 讘爪讚 注拽专讜 砖诇 讝讛 诇专诪讜讝 诇讜 砖讬讘讬讟 讘讞讻诪讛 砖讘专讗砖 注诇 注讬拽专讜 诪讗讬谉 讘讗 讻讬 讛注谞讜讛 爪专讬讻讛 诪讗讚 诇讻讛谉 讙讚讜诇 砖讻诇 讻驻专转 讬砖专讗诇 转诇讜讬讛 讘讜 讜讗讬谉 诪注砖讬讜 专爪讜讬讬诐 诇驻谞讬 讛拽讚讜砖 讘专讜讱 讛讜讗 讗诇讗 注诇 讬讚讬 诪讚转 讛注谞讜讛 砖转讛讬讛 讘讜.





诪专讗讬转 讛注讬谉

诇讗 讬讻讬诇 讘谉 讗诇注砖讛 诇诪住讘诇. 讛专讘 注讬讜谉 讬注拽讘 讝"诇 讻转讘 讚讛讬讛 诪诪砖驻讞转 专讘讬 讬砖诪注讗诇 讘谉 讗诇讬砖注 讜讻讜' 注"砖 讜诇讗 讬讚注转讬 诪谞讬谉 诇讜. 讜讗诐 诪讚注转讜 讻转讘 讝讛 讬砖 诇转诪讜讛 注诇 讛专讘 讝"诇 讙诐 诪"砖 讚诇讛讻讬 诪讬讬转讬 砖驻讬讝专 诪注讜转讬讜 讜讻讜' 诇讗 谞讛讬专讗 讜讗讬谉 诇讛讗专讬讱:

